Document ID: 31984R0131

*****
ΚΑΝΟΝΙΣΜΟΣ (ΕΟΚ) αριθ. 131/84 ΤΗΣ ΕΠΙΤΡΟΠΗΣ
της 17ης Ιανουαρίου 1984
για την κατάταξη εμπορευμάτων στη διάκριση 27.03 Α του Κοινού Δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχώρησης της Ελλάδας, και ιδίως το άρθρο 3,
Εκτιμώντας:
ότι, για να εξασφαλισθεί η ομοιόμορφη εφαρμογή της ονοματολογίας του Κοινού Δασμολογίου, πρέπει να θεσπισθούν διατάξεις για τη δασμολογική κατάταξη μειγμάτων τύρφης, περιεκτικότητας τουλάχιστον 75 % κατά βάρος σε τύρφη, καθώς και άλλων ουσιών όπως άσβεστος, άμμος, χώμα από αποσυντεθειμένα φύλλα, ασβεστούχος άργιλος, κοπριά και άλλα λιπάσματα εμπλουτισμού σε πολύ μικρές ποσότητες, συνολικής περιεκτικότητας σε κάλιο (εκφραζόμενο σε Κ2Ο), άζωτο, φωσφόρο (εκφραζόμενο σε Ρ2Ο5), όχι ανώτερης από 1 % κατά βάρος·
ότι η κλάση 27.03 του Κοινού Δασμολογίου που προσαρτάται στον κανονισμό (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 3333/83 (3), αναφέρει την τύρφη, συμπεριλαμβανομένης και της τύρφης για την επίστρωση σταύλων, και τα συσσωματωμένα είδη από τύρφη·
ότι τα εν λόγω προϊόντα, εξαιτίας των χαρακτηριστικών τους, δεν μπορούν να θεωρηθούν σαν εμπορεύματα της κλάσης 31.05·
ότι τα εν λόγω προϊόντα παρουσιάζουν τον ουσιώδη χαρακτήρα της τύρφης της κλάσης 27.03· ότι μέσα στην κλάση αυτή πρέπει να επιλεγεί η διάκριση 27.03 Α·
ότι οι διατάξεις του παρόντος κανονισμού είναι σύμφωνες με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα μείγματα τύρφης, περιεκτικότητας τουλάχιστον 75 % κατά βάρος σε τύρφη, και άλλων ουσιών όπως άσβεστος, άμμος, χώμα από αποσυντεθειμένα φύλλα, ασβεστούχος άργιλος, κοπριά και άλλα λιπάσματα εμπλουτισμού σε πολύ μικρές ποσότητες, συνολικής περιεκτικότητας σε κάλιο (εκφραζόμενο σε Κ2Ο), άζωτο, φωσφόρο (εκφραζόμενο σε P2Ο5), όχι ανώτερης από 1 % κατά βάρος, κατατάσσονται στην ακόλουθη διάκριση του Κοινού Δασμολογίου:
27.03 Τύρφη (συμπεριλαμβανομένης και της τύρφης δι' επίστρωσιν σταύλων) και συσσωματωμένα είδη εκ τύρφης:
Α. Τύρφη.
Άρθρο 2
Ο παρών κανονισμός αρχίζει να ισχύει την 21η ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Ιανουαρίου 1984.

Labels: 3
14